**4. napirend**

**E l ő t e r j e s z t é s**

**Révfülöp Nagyközségi Önkormányzat Képviselő-testületének**

**2019. augusztus 15-én tartandó rendkívüli ülésére**

**Tárgy: Mobiltelefon bázisállomás üzemeltetéséhez szükséges távközlési berendezések elhelyezésére és üzemeltetésére érkezett kérelem elbírálása**

**Előterjesztő:** Kondor Géza polgármester

**Előkészítette:** Szakál Norbert Iván műszaki ügyintéző

Jogszabállyal nem ellentétes

---------------------------

Előterjesztő Tóthné dr. Titz Éva

Jegyzőt helyettesítő aljegyző

**Tisztelt Képviselő-testület!**

Révfülöp Nagyközség Önkormányzata, mint a Révfülöp belterület 566/2 hrsz. alatt felvett, természetben 8253 Révfülöp, Káli út 17. szám alatt található ingatlan tulajdonosa, az ingatlan egy részére 2017. március 13.-ával bérleti szerződést kötött mobiltelefon bázisállomás üzemeltetéséhez szükséges távközlési berendezések elhelyezése és üzemeltetése céljából, Magyar Telekom Nyrt. (1097 Budapest, Könyves Kálmán krt. 36.) bérlővel.

Ezen bérleti szerződés 2019. augusztus 31.-ével lejár.

A Magyar Telekom Nyrt. (továbbiakban Bérlő) 2019. augusztus 02.-án beadott kérelmében jelezte, hogy a bérleti szerződés lejárta, illetve az időközbeni változások miatt a szerződés újrakötését kezdeményezi.

A Bérlő a korábbi éveknek megfelelően évente bruttó 2.200.000 Ft bérleti díjra tett ajánlatot, melyet évente 2 részletben, március 31-ig, illetve szeptember 30-ig átutalással fizet meg Révfülöp Nagyközség Önkormányzata számlájára.

Bérlő, a bérleti szerződés lejáratának időpontját 2022. augusztus 31. napjában jelölte meg.

Kérem a Tisztelt Képviselő-testületet, hogy az előterjesztést megtárgyalni szíveskedjen.

**Határozati javaslat**

**RÉVFÜLÖP NAGYKÖZSÉG ÖNKORMÁNYZAT**

**KÉPVISELŐ-TESTÜLETÉNEK**

**/2019. (VIII. 15.) HATÁROZATA**

**Mobiltelefon bázisállomás üzemeltetéséhez szükséges távközlési berendezések**

**elhelyezésére és üzemeltetésére érkezett kérelem elbírálásáról.**

Révfülöp Nagyközség Önkormányzata és a Magyar Telekom Nyrt. (1097 Budapest, Könyves Kálmán krt. 36.) között a 2017. március 13.-án kötött, Révfülöp Káli út 17. szám alatt felvett ingatlanon, mobiltelefon bázisállomás üzemeltetéshez szükséges távközlési berendezések elhelyezése és üzemeltetése céljából létrejött bérleti szerződés 2019. augusztus 31. napján lejár.

Bérlő kérelmére a felek a bérleti szerződést meghosszabbítják 2022. augusztus 31.-ig.

A bérleti díj bruttó 2.200.000 Ft/év, azaz bruttó kettőmillió kettőszázezer forint/év, melyet a Bérlő minden év március 31-ig, illetve szeptember 30-ig, két részletben fizet meg Révfülöp Nagyközség Önkormányzata számlájára.

Révfülöp Nagyközség Önkormányzat Képviselő-testülete megbízza a polgármestert, hogy a mobiltelefon bázisállomás üzemeltetéséhez szükséges távközlési berendezések elhelyezése és üzemeltetésére vonatkozó bérleti szerződést megkösse.

Felelős: Kondor Géza polgármester

Határidő: 2019. augusztus 31.